Klank: Amcu teken dalk vandag al platinumooreenkomsMynwerkers begin by die Royal Bafokeng-stadion bymekaarkom. Foto: @POWER987\News/Twitter Joseph Mathunjwa, president van Amcu, sal na verwagting ‘n loonooreenkoms onderteken saam met die uitvoerende hoofde van Lonmin, Implats en Amplats om ‘n einde te bring aan die staking van die afgelope vyf maande. “Ons verwag dat die uitvoerende hoofde hier sal wees. Die ooreenkoms sal hier in die stadion onderteken word,” het Abram Ramasedi, takvoorsitter van Amcu, gesê. ‘n Tent is in die stadion opgeslaan waar die ooreenkoms glo onderteken sal word. Johan Theron, woordvoerder van Implats, het aan GROOTfm 90.5 gesê hy vermoed dat Amcu sy lede deur die loop van die dag gaan inlig oor die uitkoms van die gesprekke tussen die betrokke rolspelers: Die klankinsetsels is deur GROOTfm 90.5 vervaardig. Luister gerus na GROOTfm by 90.5fm. Die radiostasie bedien die groter Pretoria metropool. Amcu-lede staak sedert 23 Januarie en dring aan op ‘n basiese maandelikse salaris van R12 500. Lees ook: Amcu soek terugkeerbonus van R3 000 per staker Platinumstaking: Amcu het bykomende eise Klank: Amcu gee terugvoer oor platinumooreenkoms Platinumooreenkoms nog nie bevestig